stanford-oval/wikipedia huggingface dataset:
อันดับปลาแมงป่อง

| อันดับปลาแมงป่อง |
| --- | --- |

ปลาสิงโตธรรมดา (Pterois miles)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Scorpaeniformes

อันดับย่อย
 Anoplopomatoidei   Cottoidei   Dactylopteroidei   Hexagrammoidei   Normanichthyiodei   Platycephaloidei   Scorpaenoidei 
ชื่อพ้อง
 Dactylopteriformes
อันดับปลาแมงป่อง หรือ อันดับปลาสิงโต (อังกฤษ: Mail-cheeked fish, Scorpion fish, Sculpin, Stonefish) เป็นอันดับของปลาทะเลกระดูกแข็งอันดับหนึ่ง ใช้ชื่อวิทยาศาสตร์ว่า Scorpaeniformes
ทั้งหมดเป็นปลากินเนื้อเป็นอาหาร มีลักษณะเด่น คือ ปากกว้าง มีลำตัวป้อม สามารถที่จะพรางตัวกลมกลืนไปกับสภาพแวดล้อมต่าง ๆ ได้ ขณะที่หลายชนิดมีสีสันฉูดฉายลายตา มีครีบต่าง ๆ แผ่กางใหญ่ ครีบอกและครีบหางกลม บริเวณส่วนหัวมักมีหนามหรือติ่ง บางชนิดมีพัฒนาการของผิวหนังให้เป็นเส้นหรือแผ่นยื่นยาวออกมา มีทั้งว่ายน้ำได้ ซึ่งชนิดที่ว่ายน้ำนั้นมักจะว่ายช้า ๆ  และนอนนิ่ง ๆ บนพื้นทราย เพื่อรอปลาเล็ก ๆ หลงเข้ามา โดยมีเงี่ยงพิษร้ายแรงที่บริเวณปลายครีบไว้เป็นอาวุธป้องกันตัวจากศัตรูผู้ล่า มิได้มีไว้เพื่อล่าอาหารแต่อย่างใด ซึ่งสามารถทำอันตรายต่อมนุษย์ได้ด้วย
โดยพิษนั้นจะอยู่ที่ก้านครีบโดยเฉพาะครีบแหลมที่บนหลัง ครีบข้างลำตัว ครีบพิษเหล่านี้ไม่ได้มีไว้สำหรับการทิ่มแทงเหยื่อ เมื่อตกใจจะสะบัดครีบทิ่มแทงผู้รุกราน เมื่อครีบทิ่มแทงเข้าไปในเนื้อ หนังหุ้มครีบจะลอกออก ต่อมพิษก็จะทำการฉีดพิษเข้าไปในบาดแผลผู้รุกราน ซึ่งเป็นสารประกอบโปรตีน พิษร้ายแรงนี้จะสร้างความเจ็บปวดให้กับผู้ที่โดนแทง จะมีอาการเจ็บปวดและอาจทำให้ระบบต่าง ๆ ของร่างกาย เช่น ระบบประสาท, ระบบการเต้นของหัวใจล้มเหลวซึ่งจะเป็นอันตรายถึงชีวิตได้ ในส่วนของผู้บาดเจ็บทั่วไปอาจจะมีอาการเจ็บปวดนานราว 24 ชั่วโมงแล้วอาการก็จะทุเลาลง ในขณะที่บางรายอาจจะมีอาการเจ็บปวดไปอีกหลายวัน
ปลาในอันดับนี้ ที่เป็นที่รู้จักดี คือ ปลาหิน, ปลาแมงป่อง, ปลาสิงโต ซึ่งสามารถจำแนกออกได้อีก 26 วงศ์ ใน 7 อันดับย่อย
การจำแนก

อันดับย่อย Anoplopomatoidei
วงศ์ Anoplopomatidae
อันดับย่อย Cottoidei
วงศ์ใหญ่ Cottoidea
วงศ์ Abyssocottidae
วงศ์ Agonidae
วงศ์ Bathylutichthyidae
วงศ์ Comephoridae
วงศ์ Cottidae
วงศ์ Ereuniidae
วงศ์ Hemitripteridae
วงศ์ Psychrolutidae
วงศ์ Rhamphocottidae
วงศ์ใหญ่ Cyclopteroidea
วงศ์   Cyclopteridae
วงศ์ Liparidae
อันดับย่อย Dactylopteroidei
วงศ์ Dactylopteridae
อันดับย่อย Hexagrammoidei
วงศ์ Hexagrammidae
อันดับย่อย Normanichthyoidei
วงศ์ Normanichthyidae
อันดับย่อย Platycephaloidei
วงศ์  Bembridae
วงศ์  Hoplichthyidae
วงศ์ Platycephalidae
อันดับย่อย Scorpaenoidei
วงศ์  Aploactinidae
วงศ์ Caracanthidae
วงศ์ Congiopodidae
วงศ์ Eschmeyeridae
วงศ์ Gnathanacanthidae
วงศ์ Pataecidae
วงศ์ Scorpaenidae
วงศ์ Triglidae
อันตรายทางชีวภาพ

สำหรับไบโอฮาซาร์ด (Biohazard) ชุดวิดีโอเกมเอาชีวิตรอดสยองขวัญ ดูที่ เรซิเดนต์อีวิล ชุดซีรีส์ภาพยนตร์ ดูที่ เรซิเดนต์อีวิล (ภาพยนตร์ชุด)
สัญลักษณ์อันตรายทางชีวภาพ
อันตรายทางชีวภาพ (อังกฤษ: biological hazard) คือ อันตรายที่มีสาเหตุมาจากปัจจัยทางชีวภาพ โดยทั่วไปหมายถึงสารหรือสิ่งซึ่งมาจากสิ่งมีชีวิต เช่น พืช หรือสัตว์ ส่วนมากมักจะสื่อถึงอันตรายในอาหารที่เกิดจากจุลินทรีย์ ชึ่งได้แก่ แบคทีเรีย, โปรโตซัว, หนอนพยาธิ และไวรัส อันตรายทางชีวภาพมีความสำคัญอย่างยิ่งต่ออุตสาหกรรมอาหาร เพราะทำให้เกิดอันตรายต่อสุขภาพ เป็นสาเหตุของโรคอาหารเป็นพิษ จุลินทรีย์เหล่านี้จึงอาจติดมากับวัตถุดิบ, อุปกรณ์ที่ใช้ในกระบวนการผลิต, สิ่งแวดล้อมการผลิต และผู้ปฏิบัติต่ออาหาร ซึ่งสามารถถูกทำลาย หรือลดปริมาณโดยการใช้มาตรการควบคุมการผลิตที่เหมาะสม
ในส่วนของยูนิโคด สัญลักษณ์อันตรายทางชีวภาพ คือรหัส U+2623 (☣)
อันตานานารีโว

| อันตานานารีโว ทานานารีฟ |
| --- | --- |
เมืองหลวง
ภาพถ่ายกรุงอันตานานารีโว
   ธง ตราอาร์ม
สมญา: Tana
อันตานานารีโวที่ตั้งในมาดากัสการ์ และ ทวีปแอฟริกาแสดงแผนที่มาดากัสการ์อันตานานารีโวอันตานานารีโว (แอฟริกา)แสดงแผนที่แอฟริกา
พิกัด: 18°56′S 47°31′E﻿ / ﻿18.933°S 47.517°E﻿ / -18.933; 47.517
ประเทศ:  มาดากัสการ์
ภูมิภาค: อานาลามางกา
ภูมิภาคทางประวัติศาสตร์: อาณาจักรเมรีนา   รัฐอารักขามาลากาซี   มาดากัสการ์ของฝรั่งเศส
ก่อตั้ง: 1610 หรือ 1625
การปกครอง
 • นายกเทศมนตรี: ไนนา อันเดรียนซิโตไฮนา
พื้นที่
 • ทั้งหมด: 85.01 ตร.กม. (32.82 ตร.ไมล์)
ความสูง: 1,276 เมตร (4,186 ฟุต)
ประชากร (สำมะโนในปี 2018)
 • ทั้งหมด: 1,275,207 คน
 • ความหนาแน่น: 15,000 คน/ตร.กม. (39,000 คน/ตร.ไมล์)
 : 
เขตเวลา: UTC+3 (เวลาแอฟริกาตะวันออก)
รหัสพื้นที่: (+261) 023
ภูมิอากาศ: Cwb
สนามบินหลัก: สนามบินนานาชาติอิวาโต
เว็บไซต์: www.mairie-antananarivo.mg (ในภาษาฝรั่งเศส)
อันตานานารีโว (อังกฤษ: Antananarivo, ออกเสียง: /ˌæntəˌnænəˈriːvəʊ/) คือเมืองหลวงของประเทศมาดากัสการ์ ตั้งอยู่ในจังหวัดอันตานานารีโว มีประชากร 1,403,449 คน (จากการสำรวจเมื่อ พ.ศ. 2544)
อันดับปลาฉลามหัววัว

| อันดับปลาฉลามหัววัว ช่วงเวลาที่มีชีวิตอยู่: 174–0Ma  PreꞒ Ꞓ O S D C P T J K Pg N      โทอาร์เซียนยุคสุดท้ายถึงปัจจุบัน |
| --- | --- |

ปลาฉลามพอร์ตแจ็คสัน (Heterodontus portusjacksoni)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Selachimorpha
อันดับ:: Heterodontiformes L. S. Berg, 1940
วงศ์:: Heterodontidae J. E. Gray, 1851
สกุล:: Heterodontus Blainville, 1816

ชนิด
 ดูในเนื้อหา
ชื่อพ้อง
 Centracion Gray, 1831  Cestracion Oken, 1817  Gyropleurodus Gill, 1862
อันดับปลาฉลามหัววัว (อังกฤษ: Bullhead shark, Dog shark, อันดับ: Heterodontiformes) เป็นอันดับของปลาในชั้นปลากระดูกอ่อน ในชั้นย่อยปลาฉลามจำพวกหนึ่ง ใช้ชื่อทางวิทยาศาสตร์ว่า Heterodontiformes
รูปร่างโดยรวมของปลาฉลามในอันดับนี้ คือ มีช่องเปิดเหงือก 3 ช่องสุดท้ายอยู่เหนือจุดเริ่มต้นของครีบอก ช่องรับน้ำมีขนาดเล็กอยู่ทางด้านหลังของตา ไม่มีหนวด มีร่องลึกเชื่อมระหว่างจมูกกับปาก แผ่นเนื้อที่อยู่ทางด้านหน้าของปากยาวถึงปาก ไม่มีแผ่นหนังปิดตา   มีส่วนหัวที่เป็นทรงสี่เหลี่ยมและสั้นคล้ายกับส่วนหัวของวัวอันเป็นที่มาของชื่อเรียก  มีครีบหลัง 2 ครีบ ซึ่งมีเงี่ยงที่มีรายงานว่ามีพิษ
เป็นปลาฉลามขนาดเล็ก มีความยาวประมาณ 1.50 เซนติเมตร อาศัยและหากินตามพื้นทะเล และเป็นปลาที่ถือกำเนิดขึ้นในยุคจูแรซซิก ออกลูกเป็นไข่ ไข่มีลักษณะคล้ายกับเกลียวที่เปิดจุกไวน์มีสีคล้ำ ตามกอสาหร่าย ไข่บางส่วนจะถูกกระแสน้ำซัดขึ้นไปเกยหาดไม่มีโอกาสฟักเป็นตัว ในส่วนที่ฟักเป็นตัวจะใช้เวลาประมาณ 9 เดือน
การจำแนก

มีเพียงวงศ์เดียว และสกุลเดียวเท่านั้น แบ่งออกได้เป็น 8 ชนิด ได้แก่
Heterodontus francisci (Girard, 1855)
Heterodontus galeatus (Günther, 1870)
Heterodontus japonicus Maclay and Macleay, 1884
Heterodontus mexicanus Taylor and Castro-Aguirre, 1972
Heterodontus portusjacksoni (Meyer, 1793)
Heterodontus quoyi (Fréminville, 1840)
Heterodontus ramalheira (Smith, 1949)
Heterodontus zebra (Gray, 1831)
แหล่งข้อมูลอื่น

Order Heterodontiformes (อังกฤษ)
ไข่ของปลาฉลามในอันดับนี้
อัตตาธิปไตย

ในสาขารัฐศาสตร์ อัตตาธิปไตย
(อังกฤษ: autocracy)
เป็นระบอบการปกครองที่อำนาจสูงสุดรวมศูนย์อยู่ในมือของบุคคลคนเดียว
ที่สามารถตัดสินใจได้อย่างไม่จำกัดโดยกฎหมายหรือกลไกการควบคุมที่ประชาชนตั้งขึ้น
(อาจยกเว้นเมื่อคุกคามโดยปริยายด้วยรัฐประหารหรือการก่อการกำเริบของมวลชน)
เป็นคำที่ราชบัณฑิตยสถานได้ให้ความหมายไว้ว่า "ระบอบการปกครองที่ผู้นำมีอำนาจเด็ดขาดและไม่จำกัด"
อัตตาธิปไตยในประวัติศาสตร์ปกติจะอยู่ในรูปแบบสมบูรณาญาสิทธิราชย์หรือระบอบเผด็จการ
ในยุคต้น ๆ คำว่า "autocrat" มักใช้หมายถึงลักษณะที่พึงประสงค์ของผู้ปกครอง โดยนัยว่า "ไร้ผลประโยชน์ขัดกัน"
ประวัติ

ในยุคกรีกสมัยกลาง (ประมาณคริสต์ศตวรรษที่ 5-6 จนจบสมัยกลาง) คำว่า Autocrates ใช้กับใครก็ได้ที่มีบรรดาศักดิ์เป็น "จักรพรรดิ" ไม่ว่ากษัตริย์จะทรงมีอำนาจเช่นไรจริง ๆ 
กษัตริย์เชื้อสายสลาวิกบางพระองค์ รวมทั้งจักรพรรดิของรัสเซียยังทรงมีคำว่า อัตตาธิปัตย์ (Autocrat) ในพระยศของพระองค์ ผิดจากกษัตริย์ภายใต้รัฐธรรมนูญในประเทศยุโรปอื่น ๆ
เปรียบเทียบกับระบอบอื่น

ทั้งระบบรวบอำนาจเบ็ดเสร็จและเผด็จการทหารบ่อยครั้งระบุว่าเป็นอัตตาธิปไตย แม้อาจไม่ใช่จริง ๆ เพราะในระบบรวบอำนาจเบ็ดเสร็จ รัฐจะควบคุมวิถีชีวิตและประชาสังคมทุกอย่าง
อาจมีผู้มีอำนาจเผด็จการสูงสุด ซึ่งก็จะทำให้เป็นอัตตาธิปไตย หรืออาจมีผู้นำเป็นกลุ่มเช่น คณะผู้ยึดอำนาจการปกครองหรือพรรคการเมืองเดี่ยว
ตามการวิเคราะห์ข้อพิพาททางการทหารระหว่างรัฐสองรัฐ ถ้ารัฐหนึ่งเป็นอัตตาธิปไตย โอกาสความรุนแรงจะเพิ่มขึ้นเป็นทวีคูณ
นิธิ เอียวศรีวงศ์ ได้ยกตัวอย่างที่จำแนกความแตกต่างระบอบอัตตาธิปไตยกับระบอบระบอบอำนาจนิยมโดยยกเรื่องราวของพันท้ายนรสิงห์ไว้ว่า "พระเจ้าเสือต้องการใช้อำนาจตามหลักอัตตาธิปไตย พระเจ้าแผ่นดินคือผู้มีอำนาจล้นพ้น จะรับสั่งให้อะไรเป็นผิดหรือถูกก็ได้ทั้งนั้น...แต่พระราชอำนาจในทัศนะของพันท้ายฯ เกิดขึ้นและดำรงอยู่ได้เพราะอาญาสิทธิ์ หากทรงละเว้นไม่เอาโทษพันท้ายฯ ก็จะทำให้อาญาสิทธิ์เสื่อมความศักดิ์สิทธิ์"
การรักษาอำนาจ

เพราะองค์อัตตาธิปัตย์ (autocrat) ก็ต้องอาศัยคนอื่น ๆ เพื่อจะปกครอง ดังนั้น การแยกแยะอัตตาธิปไตยจากคณาธิปไตยที่เกิดในประวัติศาสตร์ บางครั้งจึงเป็นเรื่องยาก
อัตตาธิปัตย์ตามประวัติโดยมากต้องอาศัยขุนนาง ทหาร นักบวช และกลุ่มอภิสิทธิชนอื่น ๆ
อัตตาธิปไตยบางครั้งจะอิงอำนาจการปกครองกับเทวสิทธิราชย์
ตัวอย่างตามประวัติ

จักรวรรดิโรมัน - ในปี 27 ก่อนคริสตกาล จักรพรรดิเอากุสตุสทรงก่อตั้งจักรวรรดิโรมันหลังจากอวสานของสาธารณรัฐโรมัน
แม้พระองค์จะทรงอนุญาตวุฒิสภาโรมัน แต่อำนาจที่แท้จริงก็อยู่ในพระหัตถ์ของพระองค์ทั้งสิ้น
เป็นระบอบที่ทรงสันติภาพและความรุ่งเรืองจนกระทั่งถึงจักรพรรดิก็อมมอดุสเริ่มตั้งแต่ ค.ศ. 161 แล้วต่อมาในคริสต์ทศวรรษที่ 3 จึงเห็นการรุกรานจากอนารยชนและความตกต่ำทางเศรษฐกิจ
ต่อมาทั้งจักรพรรดิดิออเกลติอานุส (ค.ศ. 284-305) และจักรพรรดิคอนสตันไทน์มหาราช (ค.ศ. 306-337) ก็ทรงอำนาจโดยเป็นผู้นำเผด็จการเบ็ดเสร็จ ซึ่งเพิ่มอำนาจขององค์จักรพรรดิ
แต่จักรวรรดิโรมันก็ขยายใหญ่มากจนจักรพรรดิดิออเกลติอานุส ต้องทรงให้ปกครองโดยผู้นำ 4 ท่านเป็นระบบ tetrarchy (ค.ศ. 284-324)
ในที่สุด จักรวรรดิโรมันก็แบ่งออกเป็นสองส่วน คือ ภาคตะวันตก (โรมัน) และภาคตะวันออก (จักรวรรดิไบแซนไทน์)
โดยจักรวรรดิโรมันตะวันตกในที่สุดก็ล้มลงใน ค.ศ. 476 หลังจากที่จักรพรรดิโรมุลุส เอากุสตุส ทรงยอมแพ้ต่อกษัตริย์เยอรมัน
ดูเพิ่ม

ลัทธิอำนาจนิยม
จักรวรรดิรัสเซีย
นาซีเยอรมนี
เทวาธิปไตย
เชิงอรรถและอ้างอิง

↑  "autocracy", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (รัฐศาสตร์) อัตตาธิปไตย
↑  Johnson, Paul M. "Autocracy: A Glossary of Political Economy Terms". Auburn.edu. คลังข้อมูลเก่าเก็บจากแหล่งเดิมเมื่อ 2017-07-02. สืบค้นเมื่อ 2012-09-14. A system of government in which supreme political power to direct all the activities of the state is concentrated in the hands of one person, whose decisions are subject to neither external legal restraints nor regularized mechanisms of popular control (except perhaps for the implicit threat of coup d'etat or mass insurrection)
↑  "อัตตาธิปไตย", พจนานุกรมอิเล็กทรอนิกส์ ฉบับราชบัณฑิตยสถาน พ.ศ. ๒๕๔๒, [-ทิปะไต, -ทิบปะไต] น. การถือตนเองเป็นใหญ่. ( ป. อตฺตาธิปเตยฺย) ; ระบอบการปกครองที่ผู้นำมีอำนาจเด็ดขาดและไม่จำกัด. ( อ. autocracy)
↑  Pinker, Steven (2011). The Better Angels Of Our Nature. Penguin. p. 341. ISBN 978-0-141-03464-5.
↑  อัตตาธิปไตยและอาญาสิทธิ์นิยม โดยนิธิ เอียวศรีวงศ์ มติชนสุดสัปดาห์ ฉบับวันที่ 31 พฤษภาคม - 6 มิถุนายน 2562
↑  Tullock, Gordon (1987). Autocracy. Springer Science+Business. ISBN 90-247-3398-7.{{cite book}}:  CS1 maint: uses authors parameter (ลิงก์)
↑  "Romulus Augustus - The Last Roman Emperor". Rome Across Europe (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2018-07-15. สืบค้นเมื่อ 2016-04-19.
ตำบลหายโศก (อำเภอบ้านผือ)

| ตำบลหายโศก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Hai Sok
ประเทศ: ไทย
จังหวัด: อุดรธานี
อำเภอ: บ้านผือ
พื้นที่
 • ทั้งหมด: 97.3 ตร.กม. (37.6 ตร.ไมล์)
ประชากร (2562)
 • ทั้งหมด: 5,123 คน
 • ความหนาแน่น: 52.65 คน/ตร.กม. (136.4 คน/ตร.ไมล์)
รหัสไปรษณีย์ : 41160
รหัสภูมิศาสตร์: 411702
 ส่วนหนึ่งของสารานุกรมประเทศไทย
ตำบลหายโศก เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลหายโศกบริหารโดยองค์การบริหารส่วนตำบลหายโศก
ประวัติ

วันที่ 5 สิงหาคม 2512 ตั้งตำบลหายโศก แยกออกจากตำบลบ้านผือ
อาณาเขต

ทิศเหนือ: ติดต่อกับตำบลโคกคอน ตำบลบ้านว่าน ตำบลหนองนาง (อำเภอท่าบ่อ)
ทิศตะวันออก: ติดต่อกับตำบลหนองหัวคู (อำเภอบ้านผือ)
ทิศใต้: ติดต่อกับตำบลคำบง ตำบลโนนทอง (อำเภอบ้านผือ)
ทิศตะวันตก: ติดต่อกับตำบลบ้านผือ ตำบลบ้านค้อ (อำเภอบ้านผือ)
การปกครอง > การปกครองท้องที่

ตำบลหายโศกแบ่งการปกครองออกเป็น 17 หมู่บ้านได้แก่
หมู่ที่ 1 บ้านหายโศก
หมู่ที่ 2 บ้านธาตุ
หมู่ที่ 3 บ้านนาคำ
หมู่ที่ 4 บ้านโนนทัน
หมู่ที่ 5 บ้านดงหวาย
หมู่ที่ 6 บ้านโคกสีแก้ว
หมู่ที่ 7 บ้านหนองนกเขียน
หมู่ที่ 8 บ้านหนองกุง
หมู่ที่ 9 บ้านหลวงคำ
หมู่ที่ 10 บ้านดงขวาง
หมู่ที่ 11 บ้านโนนอุดม
หมู่ที่ 12 บ้านดงหวาย
หมู่ที่ 13 บ้านธาตุทรายมูล
หมู่ที่ 14 บ้านวังแสง
หมู่ที่ 15 บ้านดงหวาย
หมู่ที่ 16 บ้านหายโศก
หมู่ที่ 17 บ้านดงหวาย
การปกครอง > การปครองส่วนท้องถิ่น

ท้องที่ตำบลหายโศกประกอบด้วยองค์กรปกครองส่วนท้องถิ่น 1 แห่ง ได้แก่
องค์การบริหารส่วนตำบลหายโศก ครอบคลุมพื้นที่ทั้งตำบลหายโศก
สถานศึกษา

โรงเรียนหนองกุงวังแสง
สถานที่สำคัญ

วัดโคกสีแก้ว บ้านโคกสีแก้ว ม.6
วัดชุมพวงสวรรค์ บ้านหนองกุง ม.8
วัดแก้วชาตรี บ้านโนนอุดม ม.1
การคมนาคม

ทางหลวงแผ่นดินหมายเลข 2021
ทางหลวงแผ่นดินหมายเลข 2411
อันดับย่อยปลาขี้ตังเบ็ด

| อันดับย่อยปลาขี้ตังเบ็ด |
| --- | --- |

ปลาขี้ตังเบ็ดฟ้า (Paracanthurus hepatus) ในวงศ์ Acanthuridae

ปลาขี้ตัง (Scatophagus argus) ในวงศ์ Scatophagidae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Acanthuroidei

วงศ์
 Acanthuridae  Ephippidae   Luvaridae  Scatophagidae   Siganidae  Zanclidae
อันดับย่อยปลาขี้ตังเบ็ด หรือ อันดับย่อยปลาขี้ตัง (อังกฤษ: Surgeonfish) อันดับย่อยของปลาทะเลกระดูกแข็งอันดับหนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Acanthuroidei
ปลาในอันดับย่อยนี้ ที่เป็นที่รู้จักกันดี ได้แก่ ปลาขี้ตังเบ็ด, ปลาขี้ตัง, ปลาค้างคาว เป็นต้น บางชนิดสามารถปรับตัวให้อยู่ในน้ำกร่อยหรือน้ำจืดสนิทได้
การจำแนก

Acanthuridae
Ephippidae
Luvaridae
Scatophagidae
Siganidae
Zanclidae
สมบัติ อุทัยสาง

| สมบัติ อุทัยสางม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 17 กุมภาพันธ์ พ.ศ. 2544 – 3 ตุลาคม พ.ศ. 2545
นายกรัฐมนตรี: ทักษิณ ชินวัตร
ถัดไป: ประมวล รุจนเสรี
รัฐมนตรีช่วยว่าการกระทรวงคมนาคม
ดำรงตำแหน่ง 18 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
 
ข้อมูลส่วนบุคคล
เกิด: 7 พฤศจิกายน พ.ศ. 2479 (88 ปี) กรุงเทพมหานคร ประเทศไทย
คู่สมรส: สุจิวรรณ อุทัยสาง

สมบัติ อุทัยสาง ประธานกรรมการ บริษัท  แอสคอน คอนสตรัคชั่น​ จำกัด (มหาชน) อดีตรัฐมนตรีช่วยว่าการกระทรวงคมนาคม ในรัฐบาลบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลทักษิณ ชินวัตร และอดีตอธิบดีกรมอุตุนิยมวิทยา กรมไปรษณีย์โทรเลข กระทรวงคมนาคม
ประวัติ

สมบัติ อุทัยสาง เกิดเมื่อวันที่ 7 พฤศจิกายน พ.ศ. 2479 ที่เขตบางขุนเทียน กรุงเทพมหานคร เป็นบุตรของนายบุญส่ง กับนางสี อุทัยสาง สมรสกับสุจิวรรณ มีบุตรธิดา 3 คน
การศึกษา

สมบัติ อุทัยสาง เข้าเรียนชั้นประถมศึกษาที่โรงเรียนวัดไทร และชั้นมัธยมศึกษาที่โรงเรียนเตรียมอุดมศึกษา ต่อจากนั้นจึงได้เข้ารับการศึกษาในระดับอุดมศึกษาที่โรงเรียนนายร้อยพระจุลจอมเกล้า รุ่นที่ 13 แต่ลาออกในเวลาต่อมา เพื่อเข้าศึกษาต่อที่คณะนิติศาสตร์ มหาวิทยาลัยธรรมศาสตร์ สมบัติ อุทัยสาง สำเร็จการศึกษาในระดับปริญญาโทจากสถาบันบัณฑิตพัฒนบริหารศาสตร์ และเคยได้รับทุนไปศึกษษด้านการขนส่งและคมนาคม ที่ประเทศออสเตรเลียเป็นเวลา 1 ปี
การทำงาน

สมบัติ อุทัยสาง เริ่มรับราชการครูที่โรงเรียนสุวรรณรามวิทยาคม เมื่อปี พ.ศ. 2502 ต่อมาจึงได้โอนย้ายมารับราชการในสังกัดกรมการขนส่งทางบก กระทรวงคมนาคม และได้รับการแต่งตั้งเป็นอธิบดีกรมไปรษณีย์โทรเลข ในระหว่างปี พ.ศ. 2531-2535 และเป็นอธิบดีกรมอุตุนิยมวิทยา กระทั่งได้รับตำแหน่งสูงสุดคือ รองปลัดกระทรวงคมนาคม
หลังการรัฐประหารในประเทศไทย พ.ศ. 2519 ได้รับแต่งตั้งเป็นกรรมการองค์การขนส่งมวลชนกรุงเทพ
สมบัติ อุทัยสาง ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลของพันตำรวจโททักษิณ ชินวัตร ต่อมาในปี พ.ศ. 2552 ได้ถูกศาลฎีกาแผนกคดีอาญาของผู้ดำรงตำแหน่งทางการเมือง ตัดสินห้ามดำรงตำแหน่งทางการเมืองเป็นเวลา 5 ปี จำคุก 2 ปี ปรับเงิน 4,000 บาท เนื่องจากการแจ้งบัญชีทรัพย์สินอันเป็นเท็จ แต่โทษจำคุกให้รอลงอาญาไว้ 1 ปี
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เหรียญจักรพรรดิมาลา (ร.จ.พ.)
อันดับปลาเหล็กใน

| อันดับปลาเหล็กใน |
| --- | --- |

ปลาผีเสื้อกลางคืน (Eurypegasus draconis) อยู่ในวงศ์ Pegasidae พบตามพื้นทรายในทะเลและน้ำกร่อย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Gasterosteiformes

วงศ์
 Aulorhynchidae   Gasterosteidae   Hypoptychidae   Indostomidae   Pegasidae
อันดับปลาเหล็กใน (อังกฤษ: Stickleback, Seamoth) เป็นอันดับของปลากระดูกแข็งอันดับหนึ่ง ใช้ชื่อวิทยาศาสตร์ว่า Gasterosteiformes
มีลักษณะคล้ายกับปลาในอันดับปลาจิ้มฟันจระเข้และม้าน้ำ (Syngnathiformes) คือ เกล็ดที่ลำตัวแข็งเป็นปล้องคล้ายเกราะ จะงอยปากมีลักษณะเป็นท่อยาว ปากมีขนาดเล็ก บางชนิดมีเหงือกเป็นแผ่น มีหรือไม่มีครีบหลัง ไม่มีกระดูกซี่โครง ลำตัวแคบมักมีเกราะหุ้ม กระดูกสันหลังข้อที่ 3-6 ข้อแรกยาวเป็นพิเศษ ไตมีส่วนของกโลเมเรลูสมาก มีช่องพิเศษสำหรับฟักไข่ ในเพศผู้ พบได้ทั้งในน้ำจืด, น้ำกร่อย และทะเล
แบ่งออกได้เป็น 5 วงศ์ คือ
Aulorhynchidae
Gasterosteidae
Hypoptychidae
Indostomidae
Pegasidae
ปลาในอันดับนี้ ข้อมูลบางแหล่งจัดให้อยู่อันดับเดียวกันกับอันดับปลาจิ้มฟันจระเข้และม้าน้ำ
ดูเพิ่ม

อันดับปลาจิ้มฟันจระเข้และม้าน้ำ
แหล่งข้อมูลอื่น

ข้อมูลเพิ่มเติม (อังกฤษ)
อันดับย่อยปลานกขุนทอง

| อันดับย่อยปลานกขุนทอง |
| --- | --- |

ปลาการ์ตูนเพอร์คูล่า (Amphiprion percula) ปลาน้ำเค็มในวงศ์ Pomacentridae

ปลาหมอเซวารุ่ม (Heros severus) ปลาน้ำจืดในวงศ์ Cichlidae

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Labroidei

อันดับย่อยปลานกขุนทอง (อังกฤษ: Wrasse, Cichlid, Parrotfish, Damsel) เป็นอันดับย่อยของปลาทะเลกระดูกแข็ง ในอันดับปลากะพง (Perciformes) ใช้ชื่อวิทยาศาสตร์ว่า Labroidei
เป็นปลาที่มีลักษณะร่วมกัน คือ มีริมฝีปากหนา พบได้ทั้งน้ำจืด, น้ำกร่อย และทะเล ซึ่งปลาในอันดับย่อยนี้ ที่เป็นที่รู้จักดี คือ ปลานกขุนทอง, ปลานกแก้ว, ปลาสลิดหิน, ปลาการ์ตูน และปลาหมอสี
การจำแนก

พบทั้งหมด 6 วงศ์
Cichlidae
Embiotocidae
Labridae
Odacidae
Pomacentridae
Scaridae
อันดับพันธะ

พันธะในคาร์บอเนตไอออนซึ่งมีอันดับพันธะเท่ากับ 1.33 และอะตอมของออกซิเจนมีประจุ -2/3
อันดับพันธะ (อังกฤษ: Bond Order; B.O.) เป็นตัวเลขที่แสดงถึงจำนวนพันธะเคมีระหว่างอะตอมสองอะตอม เช่น พันธะโคเวเลนต์ในโมเลกุลไนโตรเจน N≡N อันดับพันธะเท่ากับ 3 ในขณะที่พันธะในโมเลกุลอะเซทิลีน H−C≡C−H พันธะระหว่างอะตอมของคาร์บอนมีอันดับพันธะเท่ากับ 3 และพันธะ C−H มีอันดับพันธะเท่ากับ 1 เป็นต้น อันดับพันธะเป็นตัวชี้วัดความเสถียร (Stability) ของพันธะและมีความสัมพันธ์กับความยาวพันธะอีกด้วย
อย่างไรก็ตาม อันดับพันธะไม่จำเป็นต้องเป็นเลขจำนวนเต็ม ซึ่งในทฤษฎีพันธะเวเลนซ์ (Valence Bond Theory)สามารถคำนวณอันดับพันธะ (B.O.) ได้โดยพิจารณาจำนวนอิเล็กตรอนในออร์บิทัลสร้างพันธะ (Number of Bonding Electrons)และจำนวนอิเล็กตรอนในออร์บิทัลต้านการสร้างพันธะ (Number of Antibonding Electrons) ดังสมการ
ตัวอย่างการคำนวณอันดับพันธะ

จากภาพ โมเลกุลไฮโดรเจนมีอิเล็กตรอนบรรจุในออร์บิทัลสร้างพันธะ 2 ตัวและไม่มีอิเล็กตรอนในออร์บิทัลต้านการสร้างพันธะ ดังนั้น อันดับพันธะในโมเลกุลไฮโดรเจนจึงเท่ากับ 1
อันดับพันธะ 0.5 พบในโมเลกุลของ H+
2(มีความยาวพันธะ เท่ากับ 106 pm และพลังงานพันธะ เท่ากับ 269 kJ/mol) และโมเลกุลของ He+
2 (มีความยาวพันธะ เท่ากับ 108 pm และพลังงานพันธะ เท่ากับ 251 kJ/mol) อันดับพันธะที่มากขึ้นจะแสดงถึงความแข็งแรงของพันธะที่มากขึ้นและเมื่ออันดับพันธะมากขึ้นความยาวของพันธะจะลดลงด้วย
ดูเพิ่ม

พันธะไอออนิก
พันธะโคเวเลนต์
พันธะโลหะ
พันธะเคมี
อันดับพันธะ
พลังงานพันธะ
ความยาวพันธะ
แผนภาพออร์บิทัลเชิงโมเลกุลของโมเลกุลไฮโดรเจน
อันทิล จูน

| อันทิล จูน |
| --- | --- |
ที่เกิด: ฮอลลีวูด แคลิฟอร์เนีย
แนวเพลง: อัลเทอร์เนทีฟร็อก
ช่วงปี: 2001-ปัจจุบัน
ค่ายเพลง: Flicker Records / Sony BMG

สมาชิก: Josh Ballard   Dan Ballard   Daniel Dempsey
อันทิล จูน (อังกฤษ: Until June) เป็นวงดนตรีแนวอัลเทอร์เนทีฟร็อก จากฮอลลีวูด แคลิฟอร์เนีย ชื่อของวงได้มาจาก การกำหนดเส้นตายให้กับตัวเอง ในการหาสังกัดค่ายเพลง ภายในเดือนมิถุนายน หรือไม่ก็ยุบวงไปเลย ประกอบด้วยสมาชิก Josh Ballard, Dan Ballard และ Daniel Dempsey
การรวมตัวของวงเริ่มจาก 2 พี่น้อง  Josh และ Dan Ballard จากอาริโซน่า เดินทางมาลอสแอนเจลิสเพื่อทำตามฝันที่จะเป็นศิลปินให้ได้ โดยมีเส้นตายภายในเดือนมิถุนายนปี 2005 จนได้เซ็นสัญญากับสังกัด Flicker Records และได้พบกับ Daniel Dempsey (มือกลอง)
Until June อัลบัมแรกชื่อเดียวกับวงโปรดิวซ์โดย Brian Garcia (ที่เคยร่วมงานกับ Kelly Clarkson และ Our Lady Peace) มีซิงเกิลแรกคือ “Sleepless”
อันดับปลานวลจันทร์ทะเล

| อันดับปลานวลจันทร์ทะเล ช่วงเวลาที่มีชีวิตอยู่: ครีเตเชียสยุคแรก - ปัจจุบัน |
| --- | --- |

ปลานวลจันทร์ทะเล (Chanos chanos)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับใหญ่:: Ostariophysi
อันดับ:: Gonorynchiformes L. S. Berg, 1940

วงศ์
 ดูในเนื้อหา
ชื่อพ้อง
 Gonorhynchiformes
อันดับปลานวลจันทร์ทะเล (อังกฤษ: Milkfish) เป็นอันดับของปลากระดูกแข็งอันดับหนึ่ง ใช้ชื่อวิทยาศาสตร์ว่า Gonorynchiformes
ลักษณะสำคัญของปลาในอันดับนี้ คือ มีช่องปากเล็ก ไม่มีฟันบนกระดูกขากรรไกร ตามีเยื่อไขมันใสคลุม ครีบอกอยู่ในตำแหน่งทางด้านล่างของลำตัว ครีบท้องอยู่ในตำแหน่งท้อง มีเกล็ดแบบอซิลลารี่ ขนาดใหญ่ที่ฐานของครีบท้องและครีบอก ไม่มีก้านครีบแข็งที่ครีบ มีกระดูกค้ำจุนกระพุ้งแก้ม 4 อัน มีกระเพาะลม ไม่มีกระดูกออร์บิทอสเฟนอย กระดูกพาร์ไรทัลมีขนาดเล็ก ไม่มีฟันบนกระดูกเซอราโทแบรนชิล  คู่ที่ 5 กระดูกสันหลังสามข้อแรกเชื่อมติดต่อกัน
การจำแนก

ปัจจุบัน ปลาที่อยู่ในอันดับนี้ได้สูญพันธุ์ไปหลายวงศ์แล้ว ตั้งแต่ยุคก่อนประวัติศาสตร์ เหลือเพียงแค่ไม่กี่ชนิดเท่านั้นเอง ซึ่งชนิดที่รู้จักกันดี คือ ปลานวลจันทร์ทะเล (Chanos chanos) ซึ่งเป็นปลาทะเลขนาดใหญ่ ที่อาศัยอยู่ในน้ำกร่อยหรือน้ำจืดได้ นิยมบริโภคเป็นปลาเศรษฐกิจ
อันดับย่อย Sorbininardiformes
วงศ์ Sorbininardidae (สูญพันธุ์)
Sorbininardus (สูญพันธุ์)
อันดับย่อย Chanoidei
Aethalinopsis (สูญพันธุ์)
วงศ์ Chanidae
วงศ์ย่อย Rubiesichthyinae (สูญพันธุ์)
Gordichthys (สูญพันธุ์)
Rubiesichthys (สูญพันธุ์)
วงศ์ย่อย Chaninae
Chanos
Dastilbe (สูญพันธุ์)
Parachanos (สูญพันธุ์)
Tharrhias (สูญพันธุ์)
อันดับย่อย Gonorynchoidei
Apulichthys (สูญพันธุ์)
วงศ์ Gonorynchidae
Notogoneus (สูญพันธุ์)
Charitosomus (สูญพันธุ์)
Judeichthys  (สูญพันธุ์)
Ramallichthys (สูญพันธุ์)
Charitopsis (สูญพันธุ์)
Gonorynchus
อันดับย่อย Knerioidei
วงศ์ Kneriidae
Cromeria
Grasseichthys
Kneria
Parakneria
วงศ์ Phractolaemidae
Phractolaemus
แหล่งข้อมูลอื่น

ข้อมูลเพิ่มเติม (อังกฤษ)
เซลล์ขน

| เซลล์ขน  (Hair cell) |
| --- | --- |
อวัยวะของคอร์ติผ่าขยาย เซลล์ขนด้านนอก (Outer hair cell) อยู่ด้านบน เซลล์ขนด้านใน (inner hair cell) อยู่ตรงกลาง
ภาพตัดขวางของหูชั้นในรูปหอยโข่ง (คอเคลีย) เซลล์ขนด้านในอยู่ที่ปลายของ inner hair cell nerves และ เซลล์ขนด้านนอกอยู่ที่ปลายของ outer hair cell nerves
รายละเอียด
ที่ตั้ง: คอเคลีย
รูปร่าง: เฉพาะเจาะจง (ดูบทความ)
หน้าที่: ขยายคลื่นเสียงและถ่ายโอนเสียงเป็นสัญญาณประสาทแล้วส่งไปที่ก้านสมอง
สารส่งผ่านประสาท: กลูตาเมต
การเชื่อมหลังจุดประสานประสาท: ผ่านโสตประสาท (auditory nerve) ไปยัง vestibulocochlear nerve แล้วไปยัง inferior colliculus
ตัวระบุ
นิวโรเล็กซ์ ID: sao1582628662, sao429277527
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
เซลล์ขน (อังกฤษ: Hair cell) เป็นเซลล์รับความรู้สึก (sensory receptor) ของทั้งระบบการได้ยินและระบบการทรงตัว (vestibular system) ในหูชั้นในของสัตว์มีกระดูกสันหลัง
โดยตรวจจับการเคลื่อนไหวของน้ำในระบบผ่านกระบวนการถ่ายโอนแรงกล (mechanotransduction)
ในสัตว์เลี้ยงลูกด้วยนม เซลล์ขนรับเสียงอยู่ในอวัยวะของคอร์ติ ซึ่งอยู่บนเยื่อกั้นหูชั้นใน (basilar membrane) ในอวัยวะรูปหอยโข่ง (คอเคลีย) 
ชื่อของเซลล์มาจากมัดขนที่เรียกว่า stereocilia ที่ยื่นออกมาจากเยื่อหุ้มเซลล์ด้านบน (apical) เข้าไปในน้ำของท่อคอเคลีย (cochlear duct)
เซลล์ขนในคอเคลียของสัตว์เลี้ยงลูกด้วยนมสามารถแบ่งโดยกายวิภาคและหน้าที่เป็นสองอย่าง คือ เซลล์ขนด้านนอก (outer hair cell, OHC) และเซลล์ขนด้านใน (inner hair cell, IHC)
ความเสียหายต่อเซลล์ขนทำให้ได้ยินน้อยลง และเพราะว่า เซลล์ขนไม่สามารถเกิดใหม่ ดังนั้น ความเสียหายก็จะคงยืน
แต่ว่า ก็ยังมีสิ่งมีชีวิตอื่น ๆ เช่น ปลาม้าลายและสัตว์ปีกที่เซลล์ขนสามารถเกิดใหม่ได้
คอเคลียของมนุษย์มี IHC ประมาณ 3,500 ตัว และ OHC 12,000 ตัว
OHC มีหน้าที่ขยายเสียงเบา ๆ ที่เข้ามาในคอเคลีย (แต่ไม่ขยายเสียงที่ดังถึงระดับหนึ่งแล้ว)
ซึ่งอาจเกิดจากการเคลื่อนไหวของมัดขน หรือว่า จากการเคลื่อนไหวของตัวเซลล์เองที่ได้พลังงานจากไฟฟ้า 
ส่วน IHC จะเปลี่ยนแรงสั่นของเสียงในน้ำไปเป็นสัญญาณไฟฟ้าที่ส่งผ่านโสตประสาท (auditory nerve) ไปยังก้านสมอง และต่อไปยังคอร์เทกซ์การได้ยิน (auditory cortex) เพื่อแปลและประมวลผลต่อ ๆ ไป